pythainlp/thai_wikipedia_clean_20230101 huggingface dataset:
เมิลเดิร์สได้เข้าร่วมลุฟท์วัฟเฟอ, กองทัพอากาศของนาซีเยอรมนีในปี ค.ศ. 1934 ในปี ค.ศ. 1938 เขาได้อาสาสมัครสำหรับปฏิบัติหน้าที่ในหน่วยทหารนกแร้ง ซึ่งได้ให้การสนับสนุนฝ่ายชาตินิยมของนายพลฟรันซิสโก ฟรังโกในสงครามกลางเมืองสเปน และยิงเครื่องบินตกไป 14 ลำ ด้วยจุดเริ่มของสงครามโลกครั้งที่สอง เขาได้มีส่วนร่วมใน"สงครามลวง", ยุทธการที่ฝรั่งเศส และยุทธการที่บริเตน ด้วยการที่เขาได้นับรวมชัยชนะ 68 ครั้ง เมิลเดิร์สและหน่วยของเขา, "Jagdgeschwader" 51 (JG 51) ได้ถูกย้ายไปที่แนวรบด้านตะวันออกในเดือนมิถุนายน ค.ศ. 1941 สำหรับการเปิดฉากปฏิบัติการบาร์บารอสซา, ได้รับชัยชนะมา 101 ครั้งในช่วงกลางเดือนกรกฎาคม ค.ศ. 1941
ด้วยการที่ได้รับการป้องกันจากภารกิจในการบินต่อสู้รบที่ห่างไกลออกไปสำหรับเหตุผลโฆษณาชวนเชื่อ ที่อายุ 28 ปีของเมิลเดิร์สได้รับการแต่งตั้งเป็นผู้ตรวจการณ์เครื่องบินขับไล่ (Inspector of Fighters) เขาได้ตรวจสอบหน่วยของลุฟท์วัฟเฟอในแหลมไครเมีย เมื่อเขาถูกสั่งให้กลับไปยังกรุงเบอร์ลินเพื่อเข้าร่วมพิธีงานศพของแอ็นสท์ อูเด็ท นายพลอากาศแห่งลุฟท์วัฟเฟอและเป็นเสืออากาศในสงครามโลกครั้งที่หนึ่ง ในเที่ยวบินไปยังกรุงเบอร์ลิน เครื่องบินที่เขาได้เดินทางในฐานะผู้โดยสารได้พยายามลงจอดฉุกเฉินเนื่องจากเครื่องยนต์ขัดขัดข้อง เครื่องบินได้ตกลงที่เบลารุส เมิลเดิร์สและอีกสองคนเสียชีวิต
กองทัพแวร์มัคท์และกองทัพบุนเดิสแวร์ของเยอรมนีตะวันตกต่างได้ให้เกียรติแก่เขาด้วยการตั้งชื่อหน่วยปีกเครื่องบินขับไล่สองหน่วย, destroyer และ barracks มาจากชื่อของเขา ในปี ค.ศ. 1998 รัฐสภาเยอรมันได้ตัดสินว่าสมาชิกของหน่วยทหารนกแร้งอย่างเมิลเดิร์ส สมควรที่จะ"ไม่ได้รับเกียรติอีกต่อไป" ในปี ค.ศ. 2005, รัฐมนตรีว่าการกระทรวงกลาโหมเยอรมันได้ตัดสินใจที่จะลบชื่อ"เมิลเดิร์ส"ออกจากหน่วยปีกเครื่องบินขับไล่ที่ยังคงมีชื่อของเขาอยู่
คิม ชิน-วุก
แอ็นสท์ อูเด็ท
พลเอกอาวุโส แอ็นสท์ อูเด็ท  เป็นนายทหารอากาศและนักบินชาวเยอรมันในช่วงสงครามโลกครั้งที่หนึ่งและสอง
อูเด็ทได้เข้าร่วมกองทัพอากาศจักรวรรดิเยอรมัน เมื่ออายุ 19 ปี ในที่สุดก็ได้กลายเป็นเสืออากาศที่มีความโดดเด่นในสงครามโลกครั้งที่หนึ่ง ได้ทำสถิติด้วยชัยชนะที่ได้รับการยืนยัน 62 ครั้งในช่วงท้ายชีวิตของเขา นักบินเครื่องบินขับไล่ชาวเยอรมันที่ได้ทำสถิติสูงสุดเพื่อความอยู่รอดในสงคราม และการทำสถิติสูงสุดครั้งที่สองต่อจากมันเฟรท ฟ็อน ริชท์โฮเฟิน ผู้บัญชาการของเขาใน Flying Circus, อูเด็ทได้ขึ้นเป็นผู้บัญชาการฝูงบินภายใต้การบังคับบัญชาของริชท์โฮเฟิน และต่อมาได้อยู่ภายใต้การบังคับบัญชาของแฮร์มัน เกอริง อูเด็ทได้ใช้ชีวิตในปี ค.ศ. 1920 และต้นปี ค.ศ. 1930 ในฐานะนักบินผาดโผน นักแสดงการบินที่ได้เปิดการแสดงระหว่างประเทศ ผู้ผลิตเครื่องบินเบา และเพลย์บอย
ในปี ค.ศ. 1933 อูเด็ทได้เข้าร่วมพรรคนาซีและกลายเป็นผู้ที่มีส่วนเกี่ยวข้องกับการพัฒนาลุฟท์วัฟเฟอในช่วงแรก ที่เขาได้รับการแต่งตั้งให้เป็นผู้อำนวยการฝ่ายวิจัยและพัฒนา ด้วยอิทธิพลในการยอมรับต่อเทคนิคการทิ้งระเบิดดำดิ่งเช่นเดียวกับเครื่องบินทิ้งระเบิดดำดิ่ง ชตูคา, ในปี ค.ศ. 1939 อูเด็ทได้รับเลื่อนตำแหน่งเป็นผู้อำนวยการ-นายพลของยุทโธปกรณ์สำหรับลุฟท์วัฟเฟอ ด้วยความตึงเครียดของตำแหน่งและความไม่พอใจของเขาจากการบริหารงานจนทำให้อูเด็ทต้องกลายเป็นโรคพิษสุราเรื้อรัง
การเปิดฉากของปฏิบัติการบาร์บารอสซา เมื่อรวมกับปัญหาที่ความต้องการของลุฟท์วัฟเฟอสำหรับยุทโธปกรณ์ที่เหนือกว่ากำลังการผลิตของเยอรมนีและความสัมพันธ์ที่ย่ำแย่มากขึ้นกับพรรคนาซี ทำให้อูเด็ทตัดสินใจฆ่าตัวตาย เมื่อวันที่ 17 พฤศจิกายน ค.ศ. 1941 ด้วยการจ่อปืนยิงเข้าที่ศีรษะตัวเอง "ความพ่ายแพ้ของเราเกิดจากอูเด็ท" ฮิตเลอร์ได้กล่าวไว้ว่า "ชายคนนั้นได้กุเรื่องโกหกสถานะของกิจการอย่างไร้สาระที่สุดเท่าที่เคยมีมาในประวัติศาสตร์ลุฟท์วัฟเฟอ"
โรมีโอ
โรมีโอ (อังกฤษ:Romeo/ROMEO;เกาหลี:로미오;ญี่ปุ่น:ロメオ) เป็นกลุ่มบอยแบนด์จากเกาหลีใต้ สังกัดค่าย CT Entertainment เปิดตัวอย่างเป็นทางการเมื่อ 7 พฤษภาคม ค.ศ.2015 ปัจจุบันประกอบด้วยสมาชิกทั้งหมด 7 คน ได้แก่ ซึงฮวนน, ยุนซ็อง, ไมโล, มินซ็อง, ไคล์, ฮยอนคยอง และ คังมิน
ขวานฟ้าหน้าดำ เป็นวรรณกรรมประเภทนิทานพื้นบ้าน ผลงานการประพันธ์ของเสรี เปรมฤทัย นักเขียนหนังสือนิทาน/หนังสือสรุปย่อเนื้อหาวรรณคดีชื่อดัง ซึ่งต่อมาได้ขายกรรมสิทธิ์ให้กับไพรัช สังวริบุตร แห่งเครือบริษัทดาราวีดีโอ เพื่อดัดแปลงเป็นบทละครโทรทัศน์
ขวานฟ้าหน้าดำ เป็นเรื่องราวเกี่ยวกับชะตากรรมของ "สุทธาเทพ" เทวดาชั้นผู้น้อยซึ่งทำหน้าที่ล้างเท้าให้แก่บรรดาเทวดาผู้มาเข้าเฝ้าพระอิศวรและถูกกลั่นแกล้งเป็นประจำ พระอิศวรจึงได้ประทานขวานฟ้าให้สุทธาเทพใช้เป็นอาวุธป้องกันตัว ทว่าสุทธาเทพกลับใช้อาวุธดังกล่าวเพื่อล้างแค้นและข่มเหงรังแกเทวดาองค์อื่นที่ไม่ยอมสยบต่อตนเอง พระอินทร์ในฐานะผู้ดูแลสรวงสวรรค์จึงใช้ให้พระอาทิตย์ไปปราบสุทธาเทพจนสุทธาเทพพ่ายแพ้และได้รับแผลไหม้เกรียมที่ใบหน้า จากนั้นพระอินทร์จึงสาปซ้ำให้สุทธาเทพจุติลงไปเกิดบนโลกมนุษย์โดยที่ยังคงมีใบหน้าดำไหม้ติดตัวเพื่อชดใช้กรรม ต่อเมื่อทำความดีจนเป็นที่ประจักษ์แล้วเท่านั้นจึงจะกลับมามีใบหน้าปกติตามเดิมและได้ขวานฟ้ากลับคืนไปเป็นสิทธิ์ของตนเองโดยสมบูรณ์
ขวานได้ออกเดินทางไปด้วยกันกับจ้อย มุ่งหน้าสู่การผจญภัยเพื่อปราบปรามคนชั่ว อภิบาลคนดี และค้นหาหนทางต่อสู้กับอำมาตย์แสงเพชร เพื่อช่วยเหลือพระเจ้ากรุงบุรีรมย์ให้พ้นจากเงื้อมมือของพวกอำมาตย์แสงเพชร และเพื่อพาครอบครัวของตนเองกลับมาอยู่พร้อมหน้ากันอย่างสงบสุขอีกครั้งให้จงได้
เนือร์บวร์ค
เนือร์บวร์ค  เป็นเมืองชนบทในรัฐไรน์ลันท์-ฟัลทซ์ ทางตะวันตกของประเทศเยอรมนี เนือร์บวร์คมีความหมายว่า "ปราสาทดำ" ในเมืองมีปราสาทที่ชื่อเนือร์บวร์คซึ่งสร้างขึ้นในสมัยกลางตั้งอยู่ ตัวปราสาททำจากหินบะซอลต์ที่มีสีดำ นอกจากนี้ เนือร์บวร์คยังเป็นที่ตั้งของสนามเนือร์บวร์คริงความยาว 24 กิโลเมตร หนึ่งในสนามแข่งรถที่ดีที่สุดของโลก
Nürburg
พิพิธภัณฑ์อียิปต์
พิพิธภัณฑ์อียิปต์ หรือ พิพิธภัณฑ์ไคโร เป็นพิพิธภัณฑ์ที่ตั้งอยู่ที่กรุงไคโร ประเทศอียิปต์ พิพิธภัณฑ์แห่งนี้เป็นที่เก็บรวบรวมสิ่งสะสมและโบราณวัตถุอียิปต์โบราณ กว่า 120,000 ชิ้น ซึ่งจัดแสดงเพียงบางส่วนเท่านั้น ตัวอาคารสร้างขึ้นปี 1901 โดยบริษัทสัญชาติอิตาลี "Garozzo-Zaffarani" ปัจจุบันพิพิธภัณฑ์แห่งนี้เป็นพิพิธภัณฑ์ที่ใหญ่ที่สุดในภูมิภาค และเป็นอันดับต้น ๆ ของโลก
ในปี ค.ศ. 1850 โอกุสต์ มาเรียได้รับคำสั่งจากพิพิธภัณฑ์ลูฟวร์ ให้มาดำรงตำแหน่งที่อียิปต์ตั้งแต่ยุคราชวงศ์มุฮัมมัดอาลี หลังจากที่เขาศึกษาแล้วเขารู้สึกเป็นห่วงว่าโบราณวัตถุของอียิปต์จะได้รับความเสียหาย พิพิธภัณฑ์อียิปต์สร้างขื้นในปี ค.ศ. 1908 โดยบริษัทสัญชาติอิตาลี "Garozzo-Zaffarani" และมาร์เซล ดัวร์นอง เปิดบริการตั้งแต่ปี ค.ศ. 1902 แกมันต๊าชชชช มากแม่ โดย กีกี้
พิพิธภัณฑ์ไคโร
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~  เป็นการ์ตูนญี่ปุ่นแนวเซเน็ง เขียนเรื่องและวาดภาพโดยอากะ อาคาซากะ เริ่มลงตีพิมพ์ในนิตยสาร"มิราเคิลจัมป์"ของสำนักพิมพ์ชูเอฉะ เมื่อวันที่ 19 พฤษภาคม พ.ศ. 2558 และย้ายไปตีพิมพ์ในนิตยสาร"ยังจัมป์รายสัปดาห์" เมื่อวันที่ 24 มีนาคม พ.ศ. 2559 มีการ์ตูนภาคแยกสองเรื่องเปิดตัวในปี พ.ศ. 2561 และได้รับการดัดแปลงเป็นอนิเมะโทรทัศน์โดยสตูดิโอเอ-1 พิกเจอร์ส ออกอากาศในเดือนมกราคม พ.ศ. 2562
ในประเทศไทย "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" ได้รับลิขสิทธิ์หนังสือการ์ตูนโดยสำนักพิมพ์รักพิมพ์
ประธานสภานักเรียน ชิโรกาเนะ มิยูกิ และรองประธาน ชิโนมิยะ คางุยะ ดูเหมือนจะเป็นคู่ที่สมบูรณ์แบบ คางุยะเป็นลูกสาวของครอบครัวเจ้าของเครือบริษัทที่ร่ำรวย และมิยูกิเป็นนักเรียนดีเด่นของโรงเรียนซึ่งมีชื่อเสียงเป็นที่รู้จักทั่วทั้งจังหวัด แม้ว่าทั้งคู่จะชอบกันและกัน แต่ทั้งคู่กลับมีทิฐิสูงเกินกว่าที่ยอมสารภาพรักกับอีกฝ่าย เพราะทั้งคู่เชื่อว่าคนที่ฝ่ายสารภาพรักก่อนจะเป็นฝ่ายแพ้ การ์ตูนเรื่องนี้เป็นเรื่องราวการวางแผนต่าง ๆ หลากหลายแผนของทั้งคู่ที่จะทำให้อีกฝ่ายสารภาพรักก่อน
อากะ อาคาซากะเปิดตัวการ์ตูนเรื่อง "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" ในนิตยสาร"มิราเคิลจัมป์"ของสำนักพิมพ์ชูเอฉะ ฉบับประจำเดือนมิถุนายน เมื่อวันที่ 19 พฤษภาคม พ.ศ. 2558 การ์ตูนย้ายไปตีพิมพ์ในในนิตยสาร"ยังจัมป์รายสัปดาห์" นิตยสารการ์ตูน"เซเน็ง"ของสำนักพิมพ์เดียวกัน เมื่อวันที่ 24 มีนาคม พ.ศ. 2559 ตอนพิเศษของการ์ตูนตีพิมพ์ในนิตยสาร"ยังจัมป์โกลด์"ฉบับปฐมฤกษ์ เมื่อวันที่ 18 พฤษภาคม พ.ศ. 2560 การ์ตูนภาคแยกเขียนโดยชินตะ ซากายามะ ชื่อเรื่องว่า "Kaguya-sama wa Kokurasetai: Dōjin-ban"  เปิดตัวในเว็บไซต์"โทนาริ โนะ ยังจัมป์"ของสำนักพิมพ์ชูเอฉะ เมื่อวันที่ 14 มิถุนายน พ.ศ. 2561 และลงตอนใหม่ทุกวันพฤหัสบดีที่สองและที่สี่ของเดือน การ์ตูนภาคแยกรูปแบบการ์ตูนสี่ช่องเขียนโดย G3 Ida ชื่อเรื่องว่า "Kaguya-sama o Kataritai"  เปิดตัวในนิตยสาร"ยังจัมป์"เมื่อวันที่ 26 มิถุนายน พ.ศ. 2561
สำนักพิมพ์ชูเอฉะได้ประกาศการดัดแปลงการ์ตูน "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" เป็นอนิเมะโทรทัศน์เมื่อวันที่ 1 มิถุนายน พ.ศ. 2561 อนิเมะโทรทัศน์ผลิตโดยสตูดิโอเอ-1 พิกเจอร์ส กำกับโดยมาโมรุ ฮาตาเคยามะ และเขียนบทโดยยาสุฮิโระ นาคานิชิ ยูโกะ ยาฮิโระรับผิดชอบการออกแบบตัวละคร จิน อาเคตางาวะเป็นผู้กำกับเสียง เค ฮาเนโอกะรับผิดชอบดนตรีประกอบอนิเมะ อนิเมะเริ่มออกอากาศเมื่อวันที่ 12 มกราคม พ.ศ. 2562 ทางช่อง MBS, Tokyo MX, BS11, Gunma TV, Tochigi TV, Chukyo TV และ TV Niigata. อนิเมะจะมีจำวนตอนทั้งหมด 12 ตอน มาซายูกิ สุซุกิ, ริกกะ อิฮาระ และโยชิกิ มิซุโนะ ร้องเพลงเปิดชื่อเพลงว่า "Love Dramatic feat. Ihara Rikka" ส่วนวง Halca ร้องเพลงปิดชื่อเพลงว่า "Sentimental Crisis"
ภาพยนตร์ไลฟ์แอ็คชั่น.
เมื่อวันที่ 21 กุมภาพันธ์ พ.ศ. 2562 สำนักพิมพ์ชูเอฉะได้ประกาศว่าภาพยตร์ไลฟ์แอ็คชั่นดัดแปลงของการ์ตูน "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" กำลังอยู่ในระหว่างการสร้าง ภาพยนตร์มีกำหนดเข้าฉายในประเทศญี่ปุ่นในวันที่ 6 กันยายน พ.ศ. 2562 มีการประกาศว่าโช ฮิราโนะเป็นผู้รับบทชิโรกาเนะ มิยูกิ และคันนะ ฮาชิโมโตะเป็นผู้รับบทชิโนมิยะ คางุยะ ฮายาโตะ คาไวเป็นผู้กำกับภาพยนตร์ ยูอิจิ โทคุนางะเป็นผู้เขียนบทภาพยนตร์ มีกำหนดถ่ายทำระหว่างเดือนมีนาคมถึงเดือนเมษายน พ.ศ. 2562
บริษัท เจ มาร์ท จำกัด (มหาชน) (ย่อ: JMART) เป็นบริษัทจำหน่ายทั้งค้าปลีกและค้าส่งโทรศัพท์เคลื่อนที่ และสินค้าที่เกี่ยวข้องกับโทรศัพท์เคลื่อนที่ของผู้ผลิตโทรศัพท์เคลื่อนที่ของทุกราย รวมถึงจัดจำหน่ายกล้องดิจิตอล และอุปกรณ์ที่เกี่ยวข้อง
บริษัทก่อตั้งเมื่อวันที่ 27 ธันวาคม พ.ศ. 2531 โดยนายอดิศักดิ์ สุขุมวิทยา และนางสาวยุวดี พงษ์อัชฌา ภายใต้ชื่อ บริษัท เจมาร์ท จำกัด โดยจำหน่ายเครื่องใช้ไฟฟ้า อาทิ โทรทัศน์ เครื่องเล่นวิดีโอ และเครื่องปรับอากาศ ในระบบเงินผ่อน ก่อนจะขยายช่องทางการจำหน่ายไปเป็นระบบขายส่ง ต่อมาปี 2535 ได้ร่วมมือกับอิออน เริ่มดำเนินธุรกิจจำหน่ายเครื่องโทรศัพท์เคลื่อนที่ผ่านระบบเงินสด เงินผ่อน และระบบขายส่ง
บริษัทจดทะเบียนกับตลาดหลักทรัพย์แห่งประเทศไทยเมื่อวันที่ 25 มิถุนายน 2552 ในปัจจุบันมีสถานะเป็นโฮลดิ้ง คอมพานี หรือประกอบธุรกิจลงทุนในธุรกิจอื่น จากข้อมูลโครงสร้างบริษัทเมื่อวันที่ 31 ธันวาคม 2560 บริษัท เจ มาร์ท จำกัด (มหาชน) ถือหุ้นส่วนร้อยละ 57.04 ในบริษัทย่อยคือ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) ซึ่งเป็นบริษัทดำเนินธุรกิจให้บริการติดตามเร่งรัดหนี้ ฟ้องสืบทรัพย์ บังคับคดีทั่วประเทศ และดำเนินการซื้อหนี้ที่สงสัยจะสูญจากสถาบันการเงินและบริษัทผู้ให้บริการอื่น ๆ และยังถือหุ้นสัดส่วนร้อยละ 67.1 ในบริษัท เจเอเอส แอสเซ็ท จำกัด (มหาชน) ซึ่งให้บริการธุรกิจบริหารพื้นที่เช่าสำหรับธุรกิจค้าปลีกโทรศัพท์เคลื่อนที่ ภายใต้ชื่อ IT Junction บริษัทยังลงทุนในบริษัท ซิงเกอร์ ประเทศไทย จำกัด (มหาชน) โดยถือหุ้นร้อยละ 24.99 และเข้าลงทุน บริษัท เจ ฟินเทค จำกัด เพื่อขยายธุรกิจด้านสินเชื่อส่วนบุคคล โดยถือหุ้นร้อยละ 95.77
ข้อมูลการถือหุ้น ณ วันที่ 31 ธันวาคม 2561
สาธารณรัฐซูดาน (2499–2512)
Nymphaea alba
Nymphaea alba เป็นพืชน้ำในตระกูล Nymphaeaceae มีถิ่นกำเนิดในแอฟริกาเหนือ เอเชียเขตอบอุ่น ยุโรป และเอเชียเขตร้อน (อินเดีย)
"Nymphaea alba" เติบโตในน้ำที่ลึก 30–150 ซม. (12–59 นิ้ว) และชอบพบในบ่อน้ำและทะเลสาบขนาดใหญ่
ใบมีขนาดเส้นผ่านศูนย์กลางไม่เกิน 30 ซม. (12 นิ้ว) และขยายได้ 150 ซม. (59 นิ้ว) ต่อต้น ดอกไม้มีสีขาวและมีเกสรตัวผู้เล็ก ๆ อยู่ข้างใน
สถานที่อยู่.
พบได้ทั่วยุโรปและในบางส่วนของแอฟริกาเหนือและตะวันออกกลางในน้ำจืด ในแอฟริกาพบในแอลจีเรีย โมร็อกโก และตูนิเซีย ในเอเชียเขตอบอุ่น อาร์เมเนีย อาเซอร์ไบจาน ไซบีเรีย อิหร่าน อิรัก อิสราเอล และตุรกี ในเอเชียเขตร้อนภายในรัฐชัมมูและแคชเมียร์ของอินเดีย สุดท้ายภายในยุโรปพบได้ใน เบลารุส เอสโตเนีย ลัตเวีย ลิทัวเนีย มอลโดวา สหพันธรัฐรัสเซีย ยูเครน ออสเตรีย เบลเยียม สาธารณรัฐเช็ก เยอรมัน ฮังการี เนเธอร์แลนด์ โปแลนด์ สโลวาเกีย สวิตเซอร์แลนด์ เดนมาร์ก ฟินแลนด์ ไอร์แลนด์ นอร์เวย์ สวีเดน สหราชอาณาจักร แอลเบเนีย บอสเนียและเฮอร์เซโกวีนา บัลแกเรีย โครเอเชีย กรีซ อิตาลี มาซิโดเนีย มอนเตเนโกร โรมาเนีย เซอร์เบีย สโลวีเนีย ฝรั่งเศส โปรตุเกสและสเปน
กีฬาเจ็ตสกีในกีฬาแห่งชาติ ครั้งที่ 46
กีฬาเจ็ตสกีในกีฬาแห่งชาติ ครั้งที่ 46 เริ่มขึ้นเมื่อวันที่ 19–22 พฤศจิกายน พ.ศ. 2561 ณ สิงห์ปาร์ค มีรายการชิงเหรียญทั้งหมด 8 รายการ ได้แก่ เหรียญทอง 8 เหรียญ, เหรียญเงิน 8 เหรียญ และเหรียญทองแดง 16 เหรียญ รวมทั้งสิ้น 32 เหรียญ มีเกียรติบัตรรวม 80 ใบ มีนักกีฬาและเจ้าหน้าที่รวม 53 คน
ยี่เข่ง
ยี่เข่ง  หรือ คำฮ่อ เป็นไม้ประดับในวงศ์ตะแบก ลักษณะเป็นไม้พุ่มผลัดใบ สูงได้ถึง 7 เมตร มีขนประปรายตามกิ่ง ช่อดอกและเส้นแขนงใบด้านล่าง ใบรูปรี รูปไข่กว้างหรือรูปขอบขนาน ยาว 2.5-7 เซนติเมตร ปลายใบแหลมหรือมน มีติ่งแหลม โคนใบรูปลิ่มกว้างหรือกลม เส้นแขนงใบข้างละ 3-7 เส้น ดอกออกเป็นช่อแบบแยกแขนง ยาวได้ถึง 20 เซนติเมตร ฐานดอกยาวประมาณ 1 เซนติเมตร กลีบเลี้ยงยาว 4-5 มิลลิเมตร กลีบดอกบางและจีบย่น สีขาว ชมพูหรืออมม่วง ยาวประมาณ 1-1.5 เซนติเมตร บานช่วงเดือนสิงหาคม-ตุลาคม เมื่อบานเต็มที่มีเส้นผ่านศูนย์กลาง 2-3 เซนติเมตร ตรงกลางดอกมีเกสรตัวผู้สีเหลืองจำนวนมาก ผลรูปรี ยาว 1-1.2 เซนติเมตร ภายในมีเมล็ดจำนวนมาก
ยี่เข่งมีถิ่นกำเนิดในเขตอบอุ่นและเขตร้อนในทวีปเอเชีย ใบและดอกใช้ตำพอกรักษาแผล แก้ผดผื่น แก้กลากเกลื้อน
ฟุตบอลเอเชียเยาวชนอายุไม่เกิน 23 ปี 2020
ฟุตบอลเอเชียเยาวชนอายุไม่เกิน 23 ปี (หรือ เอเอฟซี ยู-23 เอเชียนคัพ; ) เป็นการแข่งขันฟุตบอลเอเชียเยาวชนอายุไม่เกิน 23 ปี ครั้งที่ 4 จัดขึ้นโดยสมาพันธ์ฟุตบอลเอเชีย (เอเอฟซี) ซึ่งการแข่งขันนี้เป็นการแข่งขันฟุตบอลแบบจำกัดอายุระดับนานาชาติสำหรับทีมชาติชุดเยาวชนอายุไม่เกิน 23 ปีในทวีปเอเชีย จัดขึ้นระหว่างวันที่ 8-26 มกราคม พ.ศ. 2563 โดยประเทศไทยเป็นเจ้าภาพ แข่งขันกระจายใน 4 จังหวัด ได้แก่ กรุงเทพมหานคร ปทุมธานี บุรีรัมย์ และสงขลา มี 16 ทีมเข้าร่วมการแข่งขัน
ฟุตบอลเอเชียเยาวชนอายุไม่เกิน 23 ปี เป็นการแข่งขันเพื่อคัดเลือกเข้าสู่การแข่งขันฟุตบอลในโอลิมปิกฤดูร้อนโดย 3 อันดับแรกของการแข่งขันนี้ จะได้เข้าร่วมการแข่งขันฟุตบอลโอลิมปิกฤดูร้อน 2020 ที่ประเทศญี่ปุ่น โดยเป็นตัวแทนของโซนเอเชีย ซึ่งทีมชาติญี่ปุ่น ได้เข้าร่วมการแข่งขันอัตโนมัติเนื่องจากเป็นเจ้าภาพโอลิมปิกฤดูร้อน 2020 หากทีมชาติญี่ปุ่นเข้าถึงรอบรองชนะเลิศในครั้งนี้ ทีมอื่นๆที่เข้ารอบรองชนะเลิศอีก 3 ทีม จะได้เข้าร่วมการแข่งขันโอลิมปิกฤดูร้อน 2020 ทั้งหมด
โดยทีมชาติอุซเบกิสถาน เป็นผู้ชนะเลิศในปีล่าสุด
ประเทศหลายประเทศซึ่งสนใจเป็นเจ้าภาพเดี่ยวในการแข่งขันนี้ ได้แก่ ประเทศออสเตรเลีย, ประเทศมาเลเซีย, ประเทศไทย และประเทศเวียดนาม โดยประเทศไทยได้รับคัดเลือกเป็นเจ้าภาพในการประชุมคณะกรรมการการแข่งขันของสมาพันธ์ฟุตบอลเอเชียที่ โตเกียว เมื่อเดือนสิงหาคม พ.ศ. 2561
รอบคัดเลือกจะจัดขึ้นระหว่างวันที่ 22–26 มีนาคม พ.ศ. 2562 ตามปฏิทินการแข่งขันนานาชาติฟีฟ่า
รายชื่อ 16 ทีมที่เข้ารอบในการแข่งขันรอบสุดท้าย
การจับสลากสำหรับรอบสุดท้ายได้จัดขึ้นเมื่อวันที่ 26 กันยายน พ.ศ. 2562, 15:00 ICT , ที่โรงแรมสวิสโอเท็ล แบงค็อก รัชดา ใน กรุงเทพมหานคร. 16 ทีมได้ถูกจับสลากอยู่ในสี่กลุ่มที่มีสี่ทีม. แต่ละทีมเป็นทีมวางตามผลงานประสิทธิภาพของพวกเขาใน ฟุตบอลเอเชียเยาวชนอายุไม่เกิน 23 ปี 2018 รอบสุดท้าย และ รอบคัดเลือก, กับชาติเจ้าภาพ ประเทศไทย ได้สิทธิ์เป็นทีมวางโดยอัตโนมัติและถูกจัดให้อยู่ในตำแหน่ง A1 ในการจับสลาก
ทีมชนะเลิศได้สิทธิ์ โอลิมปิกฤดูร้อน 2020.
นัดชิงอันดับ 3.
ทีมชนะเลิศได้สิทธิ์ โอลิมปิกฤดูร้อน 2020
ชนะเลิศและรางวัล.
รางวัลด้านล่างนี้ได้รับเมื่อสิ้นสุดการแข่งขัน:
การแข่งขันทั้งหมดมี 69 ประตูที่ทำได้ใน 32 นัด, สำหรับค่าเฉลี่ย ประตูต่อนัด
ทีมที่ผ่านเข้ารอบสำหรับโอลิมปิกฤดูร้อน.
สี่ทีมต่อไปนี้ที่มาจากเอเอฟซีได้สิทธิ์สำหรับ การแข่งขันฟุตบอลชายโอลิมปิกฤดูร้อน 2020, ประกอบไปด้วยญี่ปุ่นซึ่งได้สิทธิ์เข้ารอบในฐานะเจ้าภาพ
เซเวนโอคล็อก
เซเวนโอคล็อก  เป็นบอยแบนด์เกาหลีใต้ สังกัดค่ายสตาโรเอนเตอร์เทนเมนต์ และเคดีเอชเอนเตอร์เทนเมนต์ เปิดตัวเมื่อวันที่ 16 มีนาคม ค.ศ. 2017 ด้วยเพลง "บัตเตอร์ฟลายเอฟเฟ็กต์"
สโมสรฟุตบอลแทกู
สโมสรฟุตบอลแทกู (เกาหลี: 대구 FC) เป็นสโมสรฟุตบอลในประเทศเกาหลีใต้ ตั้งอยู่ที่แทกู ก่อตั้งขึ้นในปี ค.ศ. 2002 ในฐานะสโมสรชุมชน และเข้าร่วมเคลีก 1 ในฤดูกาล 2003 ต่อมาในฤดูกาล 2008 แทกูเข้าถึงรอบรองชนะเลิศของเอฟเอคัพก่อนที่จะพ่ายแพ้ต่อโปฮัง สตีลเลอร์ส อย่างไรก็ตามหลังจบฤดูกาล 2013 แทกูตกชั้นสู่เคลีก 2 ก่อนที่จะเลื่อนชั้นกลับสู่เคลีก 1 ในฤดูกาล 2016 สองปีถัดมาสโมสรคว้าแชมป์โคเรียนเอฟเอคัพได้สำเร็จ และได้สิทธิ์ไปแข่งขันเอเอฟซีแชมเปียนส์ลีก รอบแบ่งกลุ่ม
สโมสรฟุตบอลคย็องนัม
สโมสรฟุตบอลคย็องนัม (ฮันกึล:경남 FC) เป็นสโมสรฟุตบอลในประเทศเกาหลีใต้ ตั้งอยู่ที่จังหวัดคย็องซังใต้ และมีสนามเหย้าตั้งอยู่ที่ชังว็อน เมืองศูนย์กลางของจังหวัด สโมสรก่อตั้งในปี ค.ศ. 2006 และเข้าร่วมเคลีกในฤดูกาลเดียวกัน
สโมสรฟุตบอลชานตงไท่ชาน
ชานตงหลู่เหนิงไท่ชาน  เป็นสโมสรฟุตบอลในประเทศจีน ตั้งอยู่ที่จี่หนาน มณฑลชานตง ปัจจุบันกำลังแข่งขันในไชนีสซูเปอร์ลีก สนามเหย้าของสโมสรคือสนามศูนย์กีฬาโอลิมปิกจี่หนาน ความจุ 56,808 ที่นั่ง เจ้าของสโมสรในปัจจุบันคือบริษัทกลุ่มเครื่องใช้ไฟฟ้าซานตง ซึ่งเป็นบริษัทเครื่องใช้ไฟฟ้าที่ใหญ่ที่สุดในจังหวัด
สโมสรชนะเลิศไชนีสซูเปอร์ลีก 4 สมัย ส่วนผลงานที่ดีที่สุดในเอเอฟซีแชมเปียนส์ลีกคือผ่านไปถึงรอบก่อนรองชนะเลิศในฤดูกาล 2016 ก่อนที่จะพ่ายแพ้ต่อเอฟซีโซล
สโมสรฟุตบอลซิดนีย์
สโมสรฟุตบอลซิดนีย์ เป็นสโมสรฟุตบอลในประเทศออสเตรเลีย ตั้งอยู่ที่ซิดนีย์ รัฐนิวเซาท์เวลส์ ปัจจุบันกำลังแข่งขันในเอลีก สโมสรชนะเลิศเอลีกแชมเปียนชิป 4 สมัย, พรีเมียร์ชิป 3 สมัย, เอฟเอฟเอคัพ 1 สมัย และโอเชียเนียแชมเปียนส์ลีก 1 สมัย
ช่วยที She ติดเกาะ?
ช่วยที She ติดเกาะ?  เป็นการ์ตูนญี่ปุ่น เขียนเรื่องโดยเคนทาโร่ โอคาโมโตะ วาดภาพโดยริริ ซางาระ เริ่มลงตีพิมพ์ในนิตยสาร"ยังจัมป์รายสัปดาห์" นิตยสารการ์ตูน"เซเน็ง"ของสำนักพิมพ์โคดันฉะ ตั้งแต่เดือนมกราคม พ.ศ. 2560 และได้รับการจัดพิมพ์รวมเล่มเป็นหนังสือการ์ตูนแล้ว 10 เล่มจบ ได้รับการดัดแปลงเป็นอนิเมะโทรทัศน์โดยสตูดิโอ Ezo'la ออกอากาศระหว่างกรกฎาคมถึงเดือนกันยายน พ.ศ. 2562
ในประเทศไทย "ช่วยที She ติดเกาะ?" ได้รับลิขสิทธิ์หนังสือการ์ตูนโดยสำนักพิมพ์วิบูลย์กิจ ตีพิมพ์เป็นหนังสือการ์ตูนรวมเล่มมาแล้ว 8 เล่ม
"ช่วยที She ติดเกาะ?" เขียนเรื่องโดยเคนทาโร่ โอคาโมโตะ และวาดภาพโดยริริ ซางาระ เริ่มลงตีพิมพ์ในนิตยสาร"ยังจัมป์รายสัปดาห์"ของสำนักพิมพ์โคดันฉะ ตั้งแต่เดือนมกราคม พ.ศ. 2560 และได้รับการจัดพิมพ์รวมเล่มเป็นหนังสือการ์ตูนแล้ว 4 เล่ม หนังสือการ์ตูนเล่มที่ 4 วางจำหน่ายเมื่อวันที่ 6 มีนาคม พ.ศ. 2562
ในประเทศไทย "ช่วยที She ติดเกาะ?" ได้รับลิขสิทธิ์หนังสือการ์ตูนโดยสำนักพิมพ์วิบูลย์กิจ ตีพิมพ์เป็นหนังสือการ์ตูนรวมเล่มมาแล้ว 4 เล่ม
มีการประกาศดัดแปลงการ์ตูน"ช่วยที She ติดเกาะ?" ในรูปแบบอนิเมะโทรทัศน์ ในนิตยสาร"ยังแมกกาซีนรายสัปดาห์"ฉบับที่ 14 เมื่อวันที่ 4 มีนาคม พ.ศ. 2562 อนิเมะโทรทัศน์ผลิตโดยสตูดิโอ Ezo'la กำกับโดยโนบุโยชิ นางายามะ เขียนบทโดยโทโกะ มาจิดะ ออกแบบตัวละครโดยจุนโนสุเกะ นิชิโอะ รับผิดชอบดนตรีประกอบโดยอากิยูกิ ทาเทยามะ อนิเมะเริ่มออกอากาศตั้งแต่วันที่ 2 กรกฎาคม ถึงวันที่ 17 กันยายน พ.ศ. 2562 ทางช่อง Tokyo MX, MBS, และ BS-NTV อนิเมะมีความยาว 15 นาทีต่อตอน M.A.O, ฮิโยริ โคโนะ, คิโยโนะ ยาสุโนะ และอาซุมิ วากิร้องเพลงเปิดชื่อเพลงว่า "โคโกะ วะ โดโกะ"  และยาสุโนะร้องเพลงปิดชื่อเพลงว่า "อิคิรุ"
รีการ์ดู ลอปิส เปเรย์รา
รีการ์ดู ลอปิส เปเรย์รา (; 28 ตุลาคม ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองหน้าให้กับเซี่ยงไฮ้ เอสไอพีจี ในไชนีสซูเปอร์ลีก
โยะซุงะโนะโซะระ
วีซาม แบน แยแดร์
วีซาม แบน แยแดร์ (; 12 สิงหาคม ค.ศ. 1990 —) เป็นนักฟุตบอลชาวฝรั่งเศส ปัจจุบันเล่นตำแหน่งกองหน้าให้กับอาแอ็ส มอนาโก เขามีฉายาว่า "แบนเยบุต" ซึ่งเป็นการนำชื่อของเขามาร่วมกับคำว่า "บุต" ที่แปลว่าประตูในภาษาฝรั่งเศส
แบน แยแดร์ เริ่มต้นอาชีพกับสโมสรสมัครเล่น UJA Alfortville ก่อนที่จะย้ายไปตูลูซในปี ค.ศ. 2010 เขาทำ 71 ประตูจาก 174 นัดให้กับตูลูซ ต่อมาใน ค.ศ. 2016 เขาย้ายไปเซบิยาด้วยค่าตัว 9 ล้านยูโร
ในระดับทีมชาติ แบน แยแดร์ เล่นให้กับทีมชาติฝรั่งเศส รุ่นอายุไม่เกิน 21 ปี นอกจากนี้ยังเคยเล่นฟุตซอลด้วย เขาลงเล่นนัดแรกให้กับทีมชาติชุดใหญ่ในเดือนมีนาคม ค.ศ. 2018
กดือญา
กดือญา (; , ระหว่าง ค.ศ. 1939–1945 เรียก ; ) เป็นเมืองหนึ่งในจังหวัดปอมอแชของโปแลนด์และเมืองท่าของอ่าวกดัญสก์ทางตอนใต้ของทะเลบอลติก มีประชากร 246,232 คน ทำให้เมืองนี้เป็นเมืองที่ใหญ่เป็นอันดับที่สิบสองในโปแลนด์และใหญ่เป็นอันดับสองในจังหวัดรองจากกดัญสก์
ในศตวรรษที่ผ่านมา กดือญายังคงเป็นหมู่บ้านเกษตรกรรมและหมู่บ้านชาวประมงเล็ก ๆ บนชายฝั่งทะเลบอลติก ในตอนต้นคริสต์ศตวรรษที่ 20 กดือญากลายเป็นเมืองตากอากาศชายทะเลและมีนักท่องเที่ยวหลั่งไหลเข้ามา ก่อให้เกิดการเพิ่มขึ้นของประชากรในท้องถิ่น หลังจากโปแลนด์ฟื้นอิสรภาพใน ค.ศ. 1918 ได้มีการตัดสินใจสร้างท่าเรือในกดือญา ทำให้กดือญากลายเป็นศูนย์กลางทางเศรษฐกิจสำหรับฉนวนโปแลนด์ ตอนนั้นเองที่ทำให้เมืองนี้ได้รับรูปลักษณ์ที่เป็นสากลมากขึ้นด้วยความทันสมัยเป็นลักษณะสถาปัตยกรรมที่โดดเด่นและได้รับสถานะเป็นนครใน ค.ศ. 1926
การพัฒนาอย่างรวดเร็วของกดือญาถูกขัดจังหวะจากการปะทุของสงครามโลกครั้งที่สอง กองทัพเยอรมันได้ทิ้งระเบิดโดยเจตนา ท่าเรือและอู่ต่อเรือที่สร้างขึ้นใหม่ถูกทำลายโดยสิ้นเชิงในช่วงสงคราม ประชากรของเมืองประสบความสูญเสียหนักกว่ามากเนื่องจากผู้อยู่อาศัยส่วนใหญ่ถูกขับไล่ ชาวบ้านถูกย้ายไปยังภูมิภาคอื่นของโปแลนด์ที่ถูกยึดครองหรือถูกส่งไปยังค่ายกักกันนาซีทั่วยุโรป หลังจากสงครามกดือญาถูกตั้งรกรากใหม่กับอดีตชาวเมืองวอร์ซอและเมืองที่สูญหายระหว่างสงครามเช่นลวิวและวิลนีอัสในชายแดนตะวันออก เมืองนี้ค่อย ๆ สร้างใหม่ด้วยอู่ต่อเรือที่ถูกสร้างขึ้นใหม่และมีขนาดใหญ่ขึ้น ในเดือนธันวาคม ค.ศ. 1970 คนงานในอู่เรือประท้วงต่อต้านการขึ้นราคาสินค้าแต่ถูกปราบปรามอย่างรุนแรง สิ่งนี้มีส่วนทำให้การเคลื่อนไหวของโซลิดาริตีในกดัญสก์เพิ่มขึ้นอย่างมาก
ปัจจุบันของกดือญาเป็นจุดแวะพักตามปกติในการเดินทางของเรือโดยสารที่หรูหราและมีท่าเรือข้ามฟากใหม่ที่มีสนามบินพลเรือน เมืองนี้ได้รับรางวัลมากมายเกี่ยวกับความปลอดภัย โครงสร้างพื้นฐาน คุณภาพชีวิต และสถานที่ท่องเที่ยวที่หลากหลาย ใน ค.ศ. 2013 กดือญาได้รับการจัดอันดับให้เป็นเมืองที่ดีที่สุดของโปแลนด์ในการอยู่อาศัยและได้รับการจัดอันดับดีที่สุดในด้านคุณภาพชีวิต กดือญามีชื่อเสียงในด้านการเข้าถึงการศึกษา มีมหาวิทยาลัยที่มีชื่อเสียงเช่นโรงเรียนนายเรือโปแลนด์อยู่ใกล้เคียง
สงครามแดนสนธยา
เซเว่น โอคล็อก
ปรสิตเดรัจฉาน
อ็องเดรเดอะไจแอนต์ เมโมเรียล แบทเทิลรอยัล
เจ้าฟ้าเหม็น
กองเรือดำน้ำ กองเรือยุทธการ
กองเรือดำน้ำ กองเรือยุทธการ  เป็นกองประจำการเรือดำน้ำแห่งกองทัพเรือไทย ซึ่งมีกองบัญชาการตั้งอยู่ที่อำเภอสัตหีบ จังหวัดชลบุรี และมีผู้บัญชาการคนปัจจุบันคือพลเรือตรี พงษ์ศักดิ์ สมบุญ รองผู้บัญชาการได้แก่นาวาเอก ศรยุทธ พุ่มสุวรรณ์ และ นาวาเอก สรรเสริญ จั่นเรือง
กองทัพเรือไทยได้มีเรือดำน้ำใช้ในราชการเป็นครั้งแรก เมื่อครั้งที่กำลังพลเรือหลวงมัจฉาณุและเรือหลวงวิรุณเข้าประจำเรือที่ประเทศญี่ปุ่นในวันที่ 4 กันยายน พ.ศ. 2480
ซึ่งต่อมา เรือดำน้ำชุดเรือหลวงมัจฉาณุ 4 ลำ (ได้แก่ เรือหลวงมัจฉาณุ, เรือหลวงวิรุณ, เรือหลวงสินสมุทร และเรือหลวงพลายชุมพล) ได้เดินทางออกจากประเทศญี่ปุ่นเมื่อวันที่ 5 มิถุนายน พ.ศ. 2481 มาถึงประเทศไทยเมื่อวันที่ 29 มิถุนายน พ.ศ. 2481 โดยปราศจากเรือพี่เลี้ยง
กองทัพเรือไทยจึงเล็งเห็นความสำคัญของเรือดำน้ำมาโดยตลอด ซึ่งมีความพยายามอย่างต่อเนื่องในการจัดหาเรือดำน้ำมาประจำการตั้งแต่ปี พ.ศ. 2528 โดยได้รับข้อเสนอที่น่าสนใจจากเยอรมนี, สวีเดน, ฝรั่งเศส และรัสเซีย แต่ไม่ประสบความสำเร็จ เนื่องด้วยติดปัญหาด้านงบประมาณและปัญหาทางการเมือง
ส่วนในปี พ.ศ. 2556 ทางกองทัพเรือไทยได้ส่งกำลังพลเข้ารับการฝึกอบรมด้านเรือดำน้ำที่ประเทศเยอรมนีในหลักสูตร 32 สัปดาห์ และที่ประเทศเกาหลีใต้ในหลักสูตร 8 สัปดาห์ รวมถึงมีการก่อสร้างอาคารกองเรือดำน้ำ และศูนย์การฝึกยุทธการเรือดำน้ำ ตลอดจนเครื่องจำลองการฝึกเรือดำน้ำที่อำเภอสัตหีบ จังหวัดชลบุรี กระทั่งแล้วเสร็จและเปิดใช้งานในปี พ.ศ. 2557
ต่อมา คณะรัฐมนตรีไทยได้อนุมัติให้กองทัพเรือได้จัดซื้อเอส26ที เรือดำน้ำชั้นหยวน จากประเทศจีน เมื่อวันที่ 18 เมษายน พ.ศ. 2560 เพื่อคุ้มครองเส้นทางการเดินเรือทางทะเล และถ่วงดุลอำนาจการรบ
และในปี พ.ศ. 2561 ทางกองทัพเรือไทยได้เปิดตัวโครงการวิจัยเรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว โดยมีหลายหน่วยงานดำเนินภารกิจร่วมกัน ทั้งกองเรือดำน้ำ, กรมสรรพาวุธทหารเรือ และกองการฝึก กองเรือยุทธการ
กองบัญชาการ กองเรือดำน้ำ กองเรือยุทธการ
กดีเนีย
อิออน ธนสินทรัพย์ (ไทยแลนด์)
ต่างโลก
ต่างโลก หรือ อิเซไก  เป็นประเภทของไลท์โนเวล, มังงะ, อนิเมะ และวิดีโอเกม ซึ่งว่าด้วยเรื่องราวของมนุษย์ธรรมดาจากโลกถูกโยกย้าย, ถูกส่ง, ไปเกิดใหม่, หรืออาจจะติดอยู่ในจักรวาลคู่ขนาน, โลกจินตนิมิต หรือโลกเสมือน ที่ซึ่งพวกเขาต้องปรับตัวให้เข้ากับโลกใหม่ รวมไปถึงกฎเกณฑ์, วัฒนธรรม และปรัชญาใหม่ การนำบุคคลจาก "โลกจริง" ย้ายไปยังโลกจินตนิมิตด้วยวิธีการบางอย่างทำให้ผู้อ่านหรือผู้ชมได้รับรู้เกี่ยวกับโลกใหม่ในเวลาเดียวกันกับตัวละครเอก เป็นแนวคิดที่เป็นที่นิยมสำหรับนักเขียนมังงะและไลท์โนเวล
บ่อยครั้งที่จักรวาลคู่ขนานนี้มีอยู่ในโลกเดิมของตัวละครเอกในฐานะจักรวาลสมมติ แต่ก็อาจเป็นจักรวาลที่ไม่รู้จักมาก่อนก็ได้ จักรวาลใหม่อาจเป็นโลกที่แตกต่างออกไปอย่างสิ้นเชิง โดยมีเพียงตัวละครเอกที่มีความทรงจำบางส่วนจากชาติก่อนหน้า เช่นในเรื่อง"บันทึกสงครามของยัยเผด็จการ" หรืออาจจะเป็นโลกเสมือนที่กลายเป็นโลกความเป็นจริง เช่นในเรื่อง "ล็อกฮอไรซอน" , "โอเวอร์ลอร์ด , "
ในแนว ต่างโลกด้านกลับ ตัวละครในโลกแฟนตาซีจะถูกส่งจากโลกเดิม และ/หรือถูกบังคับให้ปรับตัวให้เข้ากับสังคมยุคใหม่ เช่นในเรื่อง "ผู้กล้าซึนซ่าส์กับจอมมารสู้ชีวิต!"
แนวต่างโลกมักจะเป็นเรื่องราวของการบรรลุความปรารถนา ด้วยบุคคลที่ถูกส่งไปต่างโลกมักเป็น NEET, ฮิกิโกะโมะริ, หรือเกมเมอร์ (เช่นในเรื่อง "โนเกม โนไลฟ์") ในโลกแฟนตาซีแห่งใหม่ ตัวละครจะสามารถประสบความสำเร็จโดยใช้ความรู้ประเภทที่ไม่มีความสำคัญในชีวิตจริง หรือทักษะการเล่นเกมโดยใช้เกมอินเตอร์เฟซที่มีเพียงตัวละครนั้น ๆ ที่สามารถเข้าถึง พลังของตัวละครมีตั้งแต่ความสามารถทางเวทมนตร์ที่ยิ่งใหญ่เหนือใคร เช่นในเรื่อง "ไปต่างโลก! ก็ต้องไปกับสมาร์ทโฟนสิ!!!" ไปจนถึงพลังที่ค่อนข้างอ่อนแอ เช่นในเรื่อง "" ซึ่งตัวละครเอกไม่ได้รับพลังพิเศษใด ๆ นอกเหนือจากความสามารถที่จะรอดจากความตายในรูปของลูปเวลา
ตัวละครเอกในเรื่องแนวต่างโลกมักเป็น "ผู้กล้าที่ถูกเลือก" แต่ก็มีบางเรื่องที่แตกต่างออกไป เช่นเรื่อง "Drifters สงครามผ่ามิติ" ซึ่งเหล่าคนที่เข้ามาในโลกแฟนตาซีเป็นขุนพลและนักรบในประวัติศาสตร์ซึ่งมีความโหดเหี้ยมมากกว่าผู้ที่อาศัยในต่างโลก และในเรื่อง "เกิดใหม่ทั้งทีก็เป็นสไลม์ไปซะแล้ว" ซึ่งตัวละครเอกเริ่มต้นด้วยการเป็นสไลม์ที่มีความสามารถพิเศษเหนือมนุษย์ บางเรื่องให้คนมาเกิดใหม่เป็นวัตถุไม่มีชีวิตซึ่งผิดปกติจากธรรมดา เช่นเป็นอนเซ็งเวทมนตร์